Мемлекет басшысы Бауыржан Байбекті қабылдады
"Мемлекет басшысы Бауыржан Байбекті қабылдады" | "https://abai.kz/post/93515"
TITLE: Мемлекет басшысы Бауыржан Байбекті қабылдады
URL: https://abai.kz/post/93515
META: "Мемлекет басшысы Бауыржан Байбекті қабылдады" | "https://abai.kz/post/93515"
DATE: 02.07.2019
AUTHOR(s): Abai.kz
TOTAL WORDS: 101
TEXT: Қазақстан Президенті «Nur Otan» партиясы Төрағасының бірінші орынбасары Бауыржан Байбекті қабылдады. Мемлекет басшысы Үкіметпен, Мәжіліспен, мәслихаттармен өзара іс-қимылдарды күшейту, бастауыш партия ұйымдарын нығайту қажеттігін айтты. Қасым-Жомарт Тоқаев сайлауалды уәделердің орындалуы үшін партиялық және қоғамдық бақылауды қамтамасыз етуге назар аударды. – Партияның міндеті – сайлауалды уәделердің орындалуы үшін қоғамдық бақылауды күшейту. Халықтың барлық аманатының орындалуын қатаң бақылауға алып, олардың нақты орындалуын қамтамасыз ету керек. Елімізде жүргізіліп жатқан реформалардың мәнін халыққа уақтылы әрі тиімді жеткізу маңызды, – деді Қазақстан Президенті. Кездесу барысында Қасым-Жомарт Тоқаев Қоғамдық сенім ұлттық кеңесінде және жас мамандардан президенттің кадрлық резервін жасақтауда партияның жұмысын жандандыру үшін бірқатар тапсырма берді. Abai.kz
